Ektepar hørte rare lyder i huset – fant gigant-alligator i innendørsbassenget
En over tre meter lang alligator kom seg gjennom et hagegjerde og hoppet inn i en families svømmebasseng i Florida i USA lørdag, skriver BBC. Det var politiet i Florida som postet bilder av alligatoren med teksten «bare nei» på Twitter.Politiet og dyrepatruljen måtte dra alligatoren ut av bassenget, skriver Sky News. Til Sky News sier Patricia Carver at ektemannen vekket henne da han hørte rare lyder fra huset. Da han så alligatoren ropte han: «Det er en alligator i bassenget. Ring 911! Ring 911!» Politiet i Florida la ut en video med teksten: «Husker du da alligator-oppdraget vi var på tidligere? Her er en video av da fangeren drar ham ut. Sa vi at han var over tre meter!?» Ifølge BBC er den amerikanske alligatoren i gjennomsnittet mellom 3 og til 4,5 meter og kan veie opptil 454 kilo. Alligatorer finnes bare sørøst i USA og i Kina.Det store dyret har vakt enorm oppmerksomhet på internett, og politiet har roet alle ned søndag ettermiddag med å skrive at alle må forstå at det bare er en «Florida-greie». «Vi går i badedrakt og flipp-flopper hele året. Vi kjøper et lager av solkrem og vi rir på alligatorer i oppveksten», skriver de humoristisk på Twitter.
Et ektepar i Florida i USA var mer enn litt overrasket da en alligator på over tre meter hoppet ut i innendørsbassenget deres.